Public procurement notice: Services Concession
Published: 2017-02-24
Buyer: XIII.ker. Egészségügyi Szolgálat Közhasznú Nonprofit Kft.
Country: HU
Region: Budapest
Contract type: Services
Procedure: Concession award procedure
CPV classification: 85150000: Medical imaging services
Submission deadline: 2017-04-07

Technical requirements: Az Ajánlatkérő tulajdonában álló CT-MR Centrum üzemeltetése a 1132 Budapest, Visegrádi u. 47/c. szám alatti épületben.
A koncessziós eljárás tárgya: az Ajánlatkérő tulajdonában álló CT-MR Centrum üzemeltetése a 1132 Budapest, Visegrádi u. 47/c. szám alatti épületben. A Centrum berendezési és felszerelési tárgyakkal, üzemeltetésre kész állapotban, üzembe helyezett berendezésekkel kerül átadásra. A koncessziós jogosult köteles VI.3.1. pontban meghatározott feltételek szerinti térítésmentes vizsgálatot biztosítani a Bp. XIII. kerületi lakosok részére. A Centrum teljes üzemeltetési költségét és kockázatát a koncessziós jogosult viseli.
A koncessziós szerződés az aláírásától számított 5 évre (60 hónapra) kerül megkötésre, további 5 év meghosszabbítás lehetőségével. A szerződés hatályba lépésének várható időpontja 2017. június 1., melynek pontos dátuma a berendezések beszerzési folyamatának lezárásától függ. Ajánlatkérő jogszabályváltozás, illetve a szerződés körülményeinek, a szolgáltatás biztosításának lényeges megváltozása – így különösen annak finanszírozási feltételeinek (például a társadalombiztosítási támogatás) megváltozása, illetve a megkötéskor feltételekhez képest számára jelentős előnytelenné válás esetén – jogosult a koncesszióba adás, illetve fenntartás tényét és feltételeit újratárgyalni, illetve módosítani. A szerződésben a Felek egyoldalú felmondása esetére 5 hónap felmondási idő kerül kikötésre, mely idő alatt a koncesszió jogosult köteles a szerződést teljesíteni.
Az üzemeltetés során a hélium-pótlás költsége, és a Centrum működése során felmerülő valamennyi fogyóeszköz, eszköz pótlásának felelőssége és költsége a koncesszió jogosultat terheli. A fentieken túl az üzemeltetési költségek körében a koncesszió jogosult különösen az alábbi költségeket viseli: a Centrumban alkalmazni kívánt szakorvosok és operátorok alkalmazásának költsége; a CT-MR Centrumban kialakítandó önálló recepciós pultnál szolgálatot teljesítő „adminisztrátor” alkalmazásának költsége; veszélyes hulladék elszállítása és ártalmatlanítása; a CT-MR Centrum takarítása és fertőtlenítése, a rendelőintézet rendelési idején kívüli nyitvatartás esetleges többletköltsége (pl. hétvégi vagy éjszakai betegfogadási időre szükséges többlet-őrzésvédelem díja).
A CT és MR berendezések 36 hónap jótállási időszakra „full service” garanciával rendelkeznek. A garancia-időszakon túli karbantartás és hibajavítás (beleértve a szükséges csőcsere és hélium pótlás költsége) a koncesszió jogosultat terheli.
Ajánlatkérő tájékoztatásul közli a Centrumban beépítésre kerülő (és üzemeltetésre átadásra kerülő) berendezések típusát. MR berendezés: GE Healthcare SIGNA Voyager 1,5T. CT berendezés: GE Healthcare Revolution HD 128 szeletes.
A koncesszió jogosult a Centrum üzemeltetése során köteles a mindenkori jogszabályi előírások szerint a páciensek részére a vizsgálati dokumentációt rendelkezésre bocsátani, illetve archiválni. Koncesszió jogosult köteles továbbá adatot szolgáltatni az Ajánlatkérő részére a szerződéstervezetben megadottak szerint.
A szerződés koncesszió jogosult általi jogellenes megszüntetése, valamint az esetleges felmondási idő alatti kötelezettségek nem teljesítése esetére Ajánlatkérő meghiúsulási kötbért köt ki. A kötbér mértéke a jogellenes megszüntetés időpontja és az 5 éves fix szerződéses időszak lejártáig hátralévő időszakra eső közös költség (áfa nélküli) összege. Meghiúsulási kötbért valamennyi meghiúsult (megkezdett) hónapra kell megfizetni, a jogellenes megszüntetés időpontjában érvényes közös költség havi összegével számítva.
Ajánlatkérő a szerződésnek a koncessziós jogosult általi jogellenes megszüntetése, valamint az esetleges felmondási idő alatti kötelezettségekkel kapcsolatos kötbérigények biztosítékaként meghiúsulási biztosítékot ír elő. A biztosíték mértéke 5 000 000 HUF. A meghiúsulási biztosíték a Kbt. 134. § (6) bekezdés a) pontjában foglalt biztosítékmódozatokkal teljesíthető, a koncesszió jogosult választása szerint. A Kbt. 134. § (5) bek. alapján az előírt biztosíték határidőre történő rendelkezésre bocsátásáról nyilatkozni kell az ajánlatban.
Értékelési szempont (a Kbt. 129. § (3) bekezdése alapján): Az előírtnál több kerületi lakos részére biztosított térítésmentes vizsgálatszám.
A III.1.4. pont tekintetében „szakmai gyakorlat”-nak minősül az MR és/vagy CT vizsgálatok során végzett operátori (radiográfus), ill. radiológusi tevékenység ellátása.
A Kbt. 67. § (1) bek. alapján ajánlattevő köteles ajánlatában a kizáró okok fenn nem állása tekintetében az egységes európai közbeszerzési dokumentumba foglalt nyilatkozatát benyújtani, a 321/2015. Korm.r. 2. § (6) szerint.
A Kbt. 69. § (4)-(7) bekezdései alapján Ajánlatkérő felhívására a 321/2015. Korm.r. 8-9. §, ill. 10-11. §-a szerint nyilatkozni kell a kizáró okokról. A 321/2015. Korm.r. 15. § (1)-(2) bek. is alkalmazandó.
Gazdasági és pénzügyi alkalmasság: legalább 100 000 000 HUF/év és legalább 10 000 000 HUF/káresemény összegű szakmai felelősségbiztosítás.
Műszaki, illetve szakmai alkalmasság: min. 2 fő szakirányú végzettséggel és legalább 3 év szakmai gyakorlattal rendelkező MR/CT operátor (OKJ besorolása: radiográfus), és min. 2 fő radiológus szakorvos